OpenLLM-France/wikimedia huggingface dataset:
# Frañsez Iañ

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Frañsez Iañ, pe Frañsez Kentañ ( diwar an anv-badez Frañsez) a zo anv meur a roue pe briñs.
* Frañsez Iañ, dug Breizh, 1442–1450
* Frañsez Iañ, roue Bro-C'hall, 1515–1547
* Frañsez (1936-), an 266vet pab.
hag ivez
* Frañsez Iañ Sforza (1401-1466), Dug Milano
* Frañsez Iañ (dug Loren), 1544–1545,
* Frañsez Iañ (roue Skosiz)1558–1560,
* Frañsez Iañ (Toskana), 1574–1587,
* Frañsez Iañ d'Este, 1644–1658, Dug Modena
* Frañsez Iañ Parma, 1694–1727, Dug Parma
* Frañsez Iañ an Impalaeriezh Santel (1708-1765), impalaer ar Romaned (1745–1765)
* Frañsez Iañ (impalaer Aostria), 1804–1835, impalaer Aostria ha roue Hungaria ha Bohemia ( 1792–1835)
* Frañsez Iañ an Div Sikilia, 1825–1830
* Frañsez Iañ (roue Bro-Saoz, Skos, hag Iwerzhon), 1840–1875 a veze graet gant ar Jakobited saoz eus Frañsez V (Modena), dug Modena, (1819–1875), diskennad henañ ar roue Charlez Iañ (Bro-Saoz), goude ma oa anv kentañ gwaz Mari Iañ, rouanez Skosiz, a oa bet anvet Francis the first, by the grace of Good, King of Scots gant kannaded Keredin en iliz veur Notre-Dame de Paris d'ar 24 a viz Ebrel 1558.
* Frañsez Iañ (roue Spagn), 1846–1868, roue kenseurt Spagn
* Frañsez Iañ ( Liechtenstein), 1929–1938

## Poltredoù

* Frañsez Iañ Sforza (1401-1466), dug Milano.
* Frañsez Iañ, roue Bro-C'hall (1494-1547).
* Frañsez Iañ (dug Loren) (1517-1545).
* Frañsez Iañ (1541-1587), dug-meur Toskana
* Frañsez Iañ (roue Skosiz) (1544-1560) (a oa ivez Frañsez II roue Bro-C'hall).
* Frañsez Iañ (dug Modena) (1610-1658)
* Frañsez Iañ Parma (1678-1727).
* Frañsez Iañ an Impalaeriezh Santel (1708-1765)
# Frañsez III

Frañsez III a vez graet eus meur a zen :
* Frañsez III (dug Breizh), daofin Bro-C'hall, kurunennet evel Dug Breizh e Roazhon en 1532 ;
* Francesco III Gonzaga (1533–1550), dug Mantova adalek 1540 betek 1550, marvet da 17 vloaz ;
* François III d'Orléans (1570-1631), dug Fronsac
* François III de Rethel (1607-1622), pennhêr dugelezh Nevers, anvet ivez dug Rethel, marvet da 15 vloaz, a-raok bout dug ;
* Francesco III Modena (1698–1780), dug Modena en 1737.
* Frañsez III (1708 -1765), dug Loren ha dug Bar, anavezetoc'h evel Frañsez Iañ an Impalaeriezh Santel (1729–1737),
# Frañsez Iañ (Bro-C'hall)

Frañsez Iañ (1494-1547) a oa roue Bro-C'hall (1515-1547).

## E vuhez

Ganet e oa d'an 12 a viz Gwenholon 1494 e Cognac (Bro-C'hall). Mab e oa da Charles d'Orléans, kont Angoulême, ha da Loeiza Savoia (1476-1531).
Roue Bro-C'hall e voe adalek 1515 betek e varv e 1547. Dimeziñ a reas da Glaoda a oa merc'h da Anna Vreizh, ha d'ar roue gall en e raok, Loeiz XII.
Trec'het e voe en emgann Pavia (1525) gant arme an impalaer Karl V, ha prizoniet e voe gantañ daou vloaz-pad e Burgos. Dieubet e voe gant e enebour gant ma kasje e zaou vab yaouankik, Frañsez ha Herri, en e lec'h. A reas, divezh, ma tremenjont un tamm mat eus o bugaleaj evel prizonidi.
Mervel a reas d'ar 31 a viz Meurzh 1547 e Rambouillet (Bro-C'hall).
| En e raok: Loeiz XII | Roue Bro-C'hall 1515 – 1547 | War e lerc'h: Herri II |
# Frañsez Iañ (dug Breizh)

Frañsez Iañ, ganet d'an 11 a viz Mae 1414 e Gwened, e Kastell an Erminig, ha marvet e Sant-Teve d'an 18 a viz Gouhere 1450, a voe dug Breizh e-pad eizh vloaz, eus 1442 da 1450. Ouzhpenn-se e oa kont Montfort-l'Amaury (domani roue Bro-C'hall, en Yvelines hiziv). Mab e oa da Yann V, dug Breizh, ha da Jeanne de Valois (pe Janed Bro-C'hall), priñsez a Vro-C'hall. "Aotrou ebet nemet Doue" a oa e c'her-stur.

## E vuhez

Savet e oa bet e Bro-C'hall. Perzh a gemeras e dibenn ar Brezel Kant Vloaz, hag e 1449 ez eas gant 6000 gwaz dindan urzhioù e eontr Arzhur Richmont, graet marc'heg gantañ, ha brezeliñ a reas da gas ar Saozon kuit eus Normandi.
Ur breur dezhañ, ha hêr dezhañ ivez, Jili Breizh, ur marc'heg brudet, a oa e tu ar Saozon, mignon ma oa d'ar roue saoz Herri VI en doa lakaet deviñ Janed Ark, pa oa an darn vuiañ eus noblañsed Breizh e tu ar C'hallaoued. Harzet e voe gant soudarded an dug ha taolet er vac'h e 1446. Lazhet e voe Jili en e garc'har e 1450. N'ouzer ket pe e oa bet graet an taol diwar urzh an dug pe hini un ofiser. Hogen mervel a reas an dug gant ar morc'hed e 1450.
Beziet e voe dirak aoter iliz abati Redon en eskopti Gwened. Lakaet e voe e vez en ur chapel a-gostez e 1780, met distrujet e voe da vare an Dispac'h gall. Mervel a reas e wreg intañvez Izabella e 1494 ha beziet e voe e Gwened.
E vreur Pêr a a voe dug war e lerc'h.

## Gwreg ha bugale

* Eurediñ a reas d'an 28 a viz Eost 1431 e Naoned da Yolanda Anjev (1412 † 1440), ur verc'h da Louis II Anjev ha da Yolanda Aragon. Ur mab o doe, Renaud, ganet en 1434, marvet en 1439
* D'an 30 a viz Here 1442 e timezas e kastell an Alre da Izabella Stuart (1426 † war-dro 1495), priñsez a Vro-Skos, merc'h da Jakez Iañ Bro-Skos ha da Janed Beaufort, ha div verc'h o doe:
** Marc'harid Breizh (1443–1469, Naoned), a zimezas da Frañsez II, dug Breizh, e 1455;
** Mari Breizh (1444–1506?), a zimezas e 1461 gant Yann II (beskont Roc'han) ha kont Porc'hoed, marvet e 1516.
Daoust da glemmoù gouarnamant roue Bro-Skos ne voe ket anavezet ar priñsezed evel hêrezed d'an dugelezh. Dibabet e voe gant an dug leuskel ar gurunenn gant e vreur Pêr a Wengamp hag eñ divugel. En abeg da se eo e timezas e verc'h henañ da Frañsez II, an eil hêr war-lerc'h Pêr hag eben da Yann Roc'han, galloudekañ noblañs Breizh.
| En e raok: Yann V | Rouaned ha Duged Breizh 1442 – 1450 | War e lerc'h: Pêr II |
# Frañsez Iañ (dug Loren)

Frañsez Iañ (23 a viz Eost 1517 - 12 a viz Even 1545) a oa Dug Loren ha Bar eus 1544 betek e varv er bloaz goude, e-pad 363 deiz.
Mab e oa da Antoine, Dug Loren ha da Renée Bourbon-Montpensier, merc'h da Gilbert, kont Montpensier.
Dimezet e oa gant Kristina Danmark, merc'h da Kristian II Danmark ha Sveden.

## Bugale

Tri bugel en doa bet gant Kristina.
* Dorothea (1542-?), dimezet gant Dug Braunschweig.
* Charles (1543-1608), anvet da zug goude marv e dad.
* Renata (1544-1602), dimezet gant Wilhelm V, Dug Bavaria.
# Frañsez Iañ an Impalaeriezh Santel

Frañsez Loren, pe François de Lorraine e galleg, pe Franz Stephan von Lothringen en alamaneg, pe ivez Frañsez Iañ, pe Franz Iañ, ganet d'an 8 a viz Kerzu 1708 e Nancy ha marvet d'an 18 a viz Eost 1765 en Innsbruck (Aostria), a oa dug Loren ha dug Bar da gentañ (1729-1737) (evel Frañsez III), dug Teschen (1729-1765), besroue Hungaria (1732-1765), dug-meur Toskana (1737–1765) evel Francesco II Stefano. Ouzhpenn -se e voe anvet da Impalaer Santel da varv e dad-kaer daoust ma oa ar galloud gwir gant e wreg, an impalaerez Maria Theresia. Ganti e voe diazezet an dierniezh Habsbourg-Loren.

## E vugale

* Maria Elisabeth (1737–1740)
* Maria Anna (1738–1789)
* Maria Karolina (1740–1741)
* Joseph II (1741–1790)
** dimezet e 1760 da Maria Isabella di Borbone-Parma (1741-1763), merc'h d'an dug Filippo Iañ Parma, Piacenza, Guastella
** addimezet e 1765 da Maria Josepha von Bayern, merc'h d'an Impalaer santel Karl VII
da ganet er memes bloaz evel he fried; merc'h e oa d'an dug dug Parma, Piacenza, ha Guastella; mervel a reas ar briñsez da 22 vloaz;
* Maria Christina (1742–1798)
** dimezet e 1766 d'an dug Albert Kasimir von Sachsen-Teschen
* Maria Elisabeth (1743–1808), abadez en Innsbruck
* Karl Joseph (1745–1761), marvet da 16 vloaz,
* Maria Amalia (1746–1804)
** dimezet e 1769 d'an dug Ferdinando Iañ Parma, mab da Filippo Iañ Parma, dug Parma, Piacenza, ha Guastella
* Leopold II. (1747–1792)
** dimezet e 1765 d'an Infantez María Luisa Spagn (1745-1792)
* Maria Karolina (1748–1748)
* Johanna Gabriela (1750–1762)
* Maria Josepha (1751–1767)
* Maria Karolina (1752–1814) ∞ 1768
* Ferdinand Karl Anton (1754–1806)
* Marie Antoinette (Maria Antonia) (1755–1793), rouanez Bro-C'hall;
** dimezet e 1770 da Louis (1754-1793), Daofin Bro-C'hall, ha roue adalek 1773 evel Loeiz XVI;
* Maximilian Franz (1756–1801), arc'heskob, priñs-eskob Kôln.
| En e raok : Karl VII an Impalaeriezh Santel | Impalaeriezh Santel Roman Franz Iañ an Impalaeriezh Santel 1745 – 1765 | War e lerc'h : Joseph II an Impalaeriezh Santel |
# Frañsez II (Breizh)

Dug Breizh e oa Frañsez II. Ganet e oa bet e Klison d'an 23 a viz Mezheven 1433 ha marvet e Koeron d'an 9 a viz Gwengolo 1488. Anvet e oa bet da zug war-lerc'h marv Arzhur III e 1458.
Mab e oa da Richarzh Breizh, kont Étampes, ha mab-bihan da Yann V, dug Breizh.
Mab e oa ivez da Marc'harid Orleañs.
Dimeziñ a reas d'e geniterv Marc'harid Breizh da gentañ.
Bevañ a rae ganti hag e bried kleiz Antoinette de la Maignelais hag o bugale e kastell Naoned, lakaet sevel gantañ.
Neuze e timezas gant Marc'harid Foix, priñsez a Navarra, ha ganti en doe div verc'h, Anna, hag Isabeau a varvas yaouankik.

## Politikerezh diabarzh (da sevel)

* Rohan
* Chauvin
* Pierre Landais
* Skol-veur Naoned
* Breujoù Breizh
* Jean Meschinot.

## Politikerezh diavaez

Delc'her a reas da astenn e c'halloud pa glaske rouaned Bro-C'hall lakaat o c'hrabanoù war e zugelezh.
Rankout a reas stourm ouzh ar roue gall Loeiz XI da gentañ, hag ouzh e verc'h goude-se. Pa oa minor Charlez VIII , da lavarout eo re yaouank da ren e-unan, e reas emglev gant dug Orleañs ha kont Angoulême evit en em sevel a-enep al lezrouanez Anne de Beaujeu.
Ne c'hellas ket mirout ouzh ar roue Charlez VIII a vezañ trec'h war e lu en Emgann Sant-Albin-an-Hiliber e 1488. Miz war-lerc'h e kouezhas an dug diwar e varc'h e-pad ur valeadenn hag e varvas. E verc'h Anna , 11 vloaz, en em gave dugez .
Tri bloaz goude e voe rediet an dugez Anna, hag hi ur grennardez 14 vloaz c'hoazh, da zimeziñ gant ar roue gall Charlez VIII.

## Dimezioù ha bugale

D'an 13 pe d'ar 16 a viz Du 1455 e timezas e Gwened da Marc'harid Breizh (1443-1469), merc'h henañ an dug Frañsez Iañ
* Ur mab, Yann, o doe, kont Montfort-l'Amaury, ha ne vevas nemet daou viz (29 a viz Mezheven - 25 a viz Eost 1463. Mervel a reas Marc'harid e Naoned d'ar 25 a viz Gwengolo 1469.
Addimeziñ a reas e Klison d'ar 27 a viz Mezheven 1471 gant Marc'harid Foix, lesanvet « bruched laezh » , merc'h da Gaston IV Navarra, kont Foix, ha div verc'h o doe:
* Anna (1477-1514) hag
* Isabeau (1481-1490).

### Besterd

Tri bugel en doe digant e serc'h Antoinette de Maignelais (1420-1474), erruet e Breizh e 1461 :
* Frañsez Iañ d'Avaugour (1462- goude 1494), kont Vertus, Kont Goueloù ha Baron Avaugour , pemzek vloaz koshoc'h eget e hanterc'hoar Anna,
* Anton (1463), aotrou Châteaufremont ha Hédé-Bazouges, marvet en yaouank.
* Frañseza (1464?), a chomas gant he hanterc'hoar Anna, hag a varvas war-dro 1498.

## Levrlennadur

* Le dernier duc de Bretagne : François II, Jacques Choffel, Éditions Fernand Lanore, 1977, 280 p.
| En e raok: Arzhur III | Rouaned ha Duged Breizh 1458 – 1488 | War e lerc'h: Anna Breizh |
# Frañsez II (Bro-C'hall)

Frañsez II, roue Bro-C'hall, a oa ganet e Fontainebleau, d'an 19 a viz Genver 1544 - ha marvet en Orleañs, d'ar 5 a viz Kerzu 1560. Ren a reas etre 1559 ha 1560. Mab henañ Herri II, roue Bro-C'hall ha Caterina de' Medici e oa.
Dimezet e oa bet d'e bemp bloaz da Vari Stuart, rouanez Bro-Skos ha merc'h-vihan Claude Loren (1496-1550), 1añ dug Guise. E 1558 e voe graet an eured hag e teuas da vezañ roue Skos. Kurunennet e oa bet roue Bro-C'hall d'e bemzek vloaz, goude marv Herri II, marvet a-daol-trumm, d'an 10 a viz Gouere 1559.

## Notennoù

| En e raok: Herri II | Roue Bro-C'hall 1559 – 1560 | War e lerc'h: Charlez IX |
# Frañsez II

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Frañsez II a c'hall bezañ anv un dug, pe ur roue pe un impalaer, pe un eskob:
* Frañsez II, dug-meur Toskana (1737-1765) a voe Frañsez Iañ, impalaer santel roman ha german.
* Frañsez II (1768–1835), impalaer roman german betek 1806, hag impalaer Aostria e 1804 dindan an anv Frañsez Kentañ.
* Franz, dug Bavaria (ganet e 1933), a vez graet "Francis II" anezhañ gant tud e gostezenn, a glask lakaat Jakobited da rouaned Bro-Saoz.

## Priñsed all

* Francesco II d'Este
* François II Rákóczy, priñs Transilvania hag Hungaria (1704-1711)( 1676–1735).
* Frañsez II, dug Mantova (1484-1519)
* Frañsez Este (Francesco II d'Este), François II, dug Modena (1662–1694).
* François II, (1572–1632) dug Lorraine (e 1625)

## Eskibion

* Frañsez II Rohan, eskob Anje (1499-1532) hag arc'heskob Lyon goude (1501-1536)

## Pennad kar

* Frañsez
# Líjar

Líjar a zo ur gumun e proviñs Almería en Andalouzia, e Spagn.
# Löwenstein-Wertheim

Löwenstein-Wertheim a oa ur gontelezh en Alamagn.

## Tud

* Adelheid Sophie Amelie Louise Johanne Leopoldine von Löwenstein-Wertheim-Rosenberg (1831-1909), dimezet da Miguel II, roue Portugal.
# Lübeck

Lübeck zo ur gêr e hanternoz Alamagn, dezhi 211.541 a annezidi (e dibenn 2007). An eil kêr vrasañ eo e stad Schleswig-Holstein, goude Kiel.
Gwall dost eo Lübeck da harzoù land Mecklenburg-Pomerania ar C'hornôg ha, dre-se, e oa tost gwechall da vevenn Republik Demokratel Alamagn. Emañ e kember div stêr, ar Wakenitz hag an Trave, 17 kilometr diouzh ar mor. Travemünde, ur c’harter eus Lübeck en aber an Trave, zo ur porzh bras war ar Mor Baltel ma kaver linennoù bigi da vont da Sveden, Finland, Latvia hag Estonia.
Er Grennamzer e oa Lübeck unan eus kêrioù an Hansa, ur c’hevre kenwerzhel galloudus a unane kêrioù bras war aodoù hanternoz Europa. Abalamour da se e reer c’hoazh Hansestadt Lübeck (kêr eus an “Hansa”) eus Lübeck, e koun hec’h istor. Etre 1811 ha 1813 e oa bet aloubet gant armeoù Napoléon Bonaparte, ha pennlec’h an departamant Bouches-de-l'Elbe e oa. Savadurioù e-leizh a chom eus an amzer wechall, daoust d’an distruj a oa bet e-pad an Eil Brezel-bed, ha lakaet eo bet ar gêr gozh war roll Glad ar bed, gant an UNESCO, abaoe 1987.

## Liammoù diavaez

* www.luebeck.de
a vo kavet e Wikimedia Commons.
# López

López zo un anv-tiegezh spagnolek, deuet da vout anv-lec'h.

## Orin

Savet eo diwar an anv-badez Lope, deuet eus an anv latin Lupus (bleiz). Mab Lope eo López.
Kalz anvioù-tiegezh spagnolek hag a echu en ez, evel hennezh, a zo savet heñvel (es, e portugaleg).

## Yezhoù all

* Lopes, e portugaleg
* Llopis, e katalaneg
* Lupescu, Lupu, e roumaneg

## Tud
### A

* Adamari López, aktourez Puerto Rican
* Adolfo López Mateos, prezidant Mec'hiko
* Alfonso López Michelsen, prezidant Colombia
* Alfonso López Pumarejo, prezidant Colombia
* Antonio López de Santa Anna (1794–1876), jeneral mec'hikan ha diktatour;

### C

* Cachao López, soner kuban
* Carlos Antonio López, prezidant Paraguayan
* Constance Marie Lopez, aktourez stadunanat
* Francisco Solano López, prezidant Paraguay
* Graciano Lopez Jaena, haroz filipinat
* Hermógenes López, prezidant Venezuela

### J

* Jade Lopez, aktourez filipinat
* Jennifer Lopez, kanerez hag aktourez Puerto Rican
* José López Portillo, prezidant Mec'hiko

### L

* Leyanis López, Leyanis López Luque, ganet e 1971 e Guantánamo,
kanerez kuban.

### M

* Mara Lopez, aktourez filipinat
* Marga López, aktourez arc'hantinat-mec'hikan
* Martín López-Vega, skrivagner asturieg

### O

* Oswaldo López Arellano, prezidant Honduras e 1963–1971 ha 1972–1975

### P

* Polyana López, aktourez arc'hantinat
* Priscilla Lopez, kanerez, korollerez hag aktourez amerikan

### R

* Rodrigo Lopez (medisin), medisin gant ar rouanez Elizabeth Iañ

### S

* Sergi López, aktour katalan

### T

* Trini López, soner ha kaner stadunanat er bloavezhioù 1960

### V

* Virginia López (1928-), kanerez stadunanat

## Lec'hioù
### Kolombia

* Lopez, Cauca, e Cauca

### Mec'hiko

* López, Chihuahua, kumun e Chihuahua

### Stadoù-Unanet

* Lopez Island, e San Juan Islands, e Washington,
* Lopez River e Florida
# Lüsen

Lüsen zo ur gumun italian e proviñs Sutirol (anvet ivez proviñs emren Bolzano-Bozen), e Trentino-Alto Adige.
# Løgting

Al Løgting eo parlamant an inizi Faero, ur gambr ennañ hepken. 33 ezel zo ennañ, anezho tud dilennet evit pevar bloaz. Emañ ar savadur m'en em vod al Løgting e Tórshavn, kêr-benn an enezeg.

## Liamm diavaez

* Lec'hienn al Løgting (fo) (da) (en)
# Lúnasa

Lúnasa a zo ur strollad sonerien hengounel iwerzhonat, gant binvioù sonerezh nemetken. Sonerezh iwerzhonat a vez sonet ganto dreist-holl, hogen a vroioù keltiek all e teu lod eus o zonioù. Anv gouezelek miz Eost eo Lúnasa, diwar gouel kozh Lughnasadh a lide an doue Lugh ha deroù mare an eost en Iwerzhon a gozh.
Savet e oa bet ar strollad e 1996 gant Seán Smyth, Trevor Hutchinson ha Donogh Hennessy. Goude done Michael McGoldrick ha John McSherry e voe enrollet ho fladenn gentañ ganto. Meur a soner a zo bet ezel eus ar strollad kent mont kuit da sevel raktresoù all. Hiziv an deiz ez eus pemp anezho.
Seizh pladenn hag ur Best Of a zo bet embannet ganto. Abalamour d'o brud etrebroadel e vezont o veajiñ a sonadeg da sonadeg e-pad ar bloavezh.

## Sonerien

* Kevin Crawford : fleüt a-dreuz, fleüt, bodhrán
* Trevor Hutchinson : gourrebed
* Seán Smyth : violon, fleüt
* Cillian Vallely : pib-ilin, fleüt
* Paul Meehan : gitar, banjo

## Sonerien bet er strollad

* Donogh Hennessy : gitar,
* Michael McGoldrick : pib-ilin, fleüt a-dreuz, fleüt,
* John McSherry : pib-ilin, fleüt.

## Pladennoù
### 1997 : Lúnasa

* Eanair
* Feabhra
* Marta
* Aibreann
* Bealtaine
* Meitheamh
* Iuil
* Mean Fomhair
* Deireadh Fomhair
* Mi Na Samhna
* Mi Na Nollag
* Jacky Molard's / The Hunter's Purse

### 1999 : Otherworld

* Goodbye Miss Goodavich/Rosie's Reel
* The Floating Crowbar/McGlinchey's/The Almost Reel
* The Butlers of Glen Avenue/Sliabh Russell/Cathal McConnell's
* January Snows/Laura Lynn Cunningham
* The Miller of Drohan
* Dr. Gilbert/Devils of Dublin/Black Pat's
* Autumn Child/Heaton Chapel
* Stolen Apples
* Taylor Bar, 4a.M. /Ceol Na Mara
* Lafferty's/Crock of Gold/Lady Birr/Abbey Reel
* O'Carolan's Welcome/Rolling in the Barrel

### 2001 : The Merry Sisters Of Fate

* Aoibhneas
* Donogh And Mike's
* Killarney Boys Of Pleasure
* The Merry Sisters Of Fate
* Inion Ni Scannlain
* Casu
* Paistin Fionn
* The Minor Bee
* Scully's
* Return From Fingal
* Morning Nightcap

### 2002 : Redwood

* Cregg's Pipes
* Welcome Home
* Harp And Shamrock
* Fest Noz
* Spoil The Dance
* A Stor Mo Croi
* Dublin To Dingle
* Lady Ellen
* Cotati Nights
* Two-Fifty To Vigo
* Temple Hill

### 2004 : The Kinnitty Sessions

* Stolen Purse
* Ballyogan
* Punch
* The Dimmers
* Island Paddy
* Sean In The Fog
* Bulgarian Rock
* The Wounded Hussar
* The Walrus
* Maids In The Kitchen
* Tie The Bonnet

### 2006 : Sé

* The Cullybacky Hop
* Leckan Mor
* Absent Friends
* Loophead
* Midnight in Avilés
* The Dingle Berries
* Black River
* Road to Barga
* Two of a Kind
* Glentrasna
* Boy in the Boat

### 2010 : Lá Nua

* Ryestraw
* The Raven's Rock
* Tro Breizh
* Fruitmarket Reels
* Doc Holliday's
* Unapproved Road
* Island Lake
* Snowball
* Pontevedra to Carcarosa
* The Shore House

## Liammoù diavaez

Lec'hienn ofisiel Lúnasa
# Lüküze-Altzümarta

Lüküze-Altzümarta (Luxe-Sumberraute e galleg hag ent-ofisiel) zo ur gumun eus kanton Donapaleu, e proviñs Nafarroa Beherea (pe Benafarroa), en Iparralde, en Euskal Herria, en hanternoz d'ar Pireneoù.

## Kumunioù amezek

* Labetze-Bizkai en hanternoz
* Amendüze-Unaso ha Garrüze er sav-heol
* Behauze er c'huzh-heol
* Bithiriña er c'hreisteiz

## Liammoù diavaez

a vo kavet e Wikimedia Commons.
# Lúcar

Lúcar a zo ur gumun e proviñs Almería en Andalouzia, e Spagn.
# Lüneburg

Lüneburg zo ur gêr eus Alamagn, e stad Saks-Izel, un 50 kilometr bennak er gevred da Hamburg, en un tolead anvet Lüneburger Heide ("Lanneg Lüneburg"), war lez ar stêr Ilmenau. Annezet eo gant 70 000 den pe war-dro (2011 hag en tu-hont da 100 000 a dud en tolpad-kêr.
Er Grennamzer Uhelañ e oa Lüneburg unan eus kêrioù pinvidikañ hanternoz Alamagn hag unan eus kêrioù pouezus Kevre an Hansa e oa. Dont a rae ar binvidigezh-se eus ar vengleuz holen a oa er c'horn-bro. Anv a reer eus korvoerezh ar vengleuz-se en ur skrid eus 956 ha betek 1980 e voe eztennet holen enni.

## Pennad kar

* Braunschweig-Lüneburg

## Liammoù diavaez

* (de) (en) (fr) (es) (nl) (sv) (pl) Lec'hienn ofisiel Lüneburg
a vo kavet e Wikimedia Commons.
* An ti-kêr
* Lüneburg e dibenn an XIX$^{vet}$ kantved
* Lüneburg e deroù ar XXI$^{vet}$ kantved
* Porzh kozh Lüneburg, war ar stêr Ilmenau
# Libro de la Montería de Alfonso XI

Al Libro de la montería ("Levr an hemolc'h") zo un oberenn rannet etre 3 levrenn gant 39 engravadur ma teskriver dre ar munud koadoù ha menezioù Spagn hag al loened a veze chaseet war varc'h, pa oa ar gwenaerezh brasañ plijadur an uhelidi. War gourc'hemenn Alfonso XI (1311-1350), roue León ha Kastilha adalek 1313 betek e varv, e voe savet al levr.
Dre al levr-se e talc'hed d'an hengoun dastum ditouroù a-zivout an hemolc'hiñ loened bras hag ar gouennoù kon a oa bet boulc'het dindan ren Alfonso X Kastilha, koulz ha diwar-benn kleñvedoù ar c'hon hag an doareoù d'o fareañ. E manati an Escorial emañ ar skrid klokañ ; da vare Pedro Iañ Kastilha e oa bet aozet, gant ditouroù a-zivout ar c'horridaoù ha gourenoù ar foarioù a oa bet ouzhpennet er XVI$^{vet}$ kantved.
War urzh ar roue e oa bet skrivet al levr, met lod pennadoù zo bet skrivet gant Alfonso e-unan hep mar ebet, peogwir e oa un arbennigour war an hemolc'h. Moarvat e oa bet goulennet danevelloù digant hemolc'herien all evit sevel ar pennadoù a denn da zeskrivadurioù ar menezioù, al lec'hioù hag an harzoù.
A-raok an oberenn-se ne gaver nemet an De arte venandi cum avibus (1241-1248), un dornlevr falc'hunerezh gant Friedrich II Hohenstaufen (1194-1250), roue Sikilia adalek 1198 betek e varv.
# Liborna

Liborna (hervez an okitaneg), pe Libourne (hervez ar galleg), zo ur gumun eus mervent Bro-C'hall, en departamant Gironde.
Unan eus kêrioù bras an departamant-se eo, e kember an Dordogna hag an Eila. Ur porzh oberiant eo bet e-pad pell, drezañ e tremene ar gwin graet er c'horn-bro hag a bep seurt marc'hadourezhioù eus Europa a-bezh.

## Kêrioù gevellet

Gevellet eo Liborna gant ar c'hêrioù-mañ :
* Schwandorf (Alamagn)
* Keynsham (Bro-Saoz)
* Logroño (Spagn)
* Pu'er (Sina) abaoe 2012.

## Liammoù diavaez

a vo kavet e Wikimedia Commons.
* Lec'hienn ofisiel ar gumun

## Notennoù

* ↑ https://www.google.com/search?client=opera&q=jumelage+libourne&sourceid=opera&ie=UTF-8&oe=UTF-8
# Libramont-Chevigny

a vo kavet e Wikimedia Commons.
Libramont-Chevigny (walloneg :Libråmont) zo ur gumun e proviñs Luksembourg e Belgia.

## Douaroniezh

* Gorread :179,21 km²
* Poblañs (2022) : 11 598 a dud
* Stankter : 65 den/km²
# Library of Congress

Library of Congress ("LOC"), Levraoueg ar C'hendalc'h e brezhoneg a vez graet eus al levraoueg enklask implijet en un doare ofisiel gant an United States Congress ha dre-se eo deuet da vezañ levraoueg vroadel SUA. Bez' ez eo an aozadur kevredadel sevenadurel koshañ e Stadoù-Unanet Amerika. Al levraoueg a gaver ledet war tri skraber-oabl war torgenn ar C'hapitol e Washington, D.C.. Liammet eo ivez gant ar Packard Campus e Culpeper, Virginia, eno emañ Kreizenn vroadel mirout ar c'hleweled.
* Siell al Library of Congress
* Logo al Library of Congress
* Banniel an United States Library of Congress

## Notennoù

* ↑ Bernez an Nail, Un dro e Levraoueg ar C'hendalc'h (Washington,USA), Al Liamm niv. 199, Meurzh-Ebrel 1980, p. 108.
a vo kavet e Wikimedia Commons.
# Librilla

Librilla zo ur gumun eus Spagn e Rannvro Murcia.
# Librizzi

Librizzi (Libbrizzi e sikilianeg) zo ur gumun italian e meurgêr Messina e Sikilia.
# Libros

Libros zo ur gumun eus proviñs Teruel, en Aragon, e Spagn. An niver annezidi zo 101 (2023).
# Libreville

Libreville eo kêr-benn ha kêr vrasañ Gabon. Emañ war ribl un aber en em daol e pleg-mor Ginea, hag ur porzh a bouez eo evit ezporzhiañ prenn eus ar vro.
Savet e voe kêr gant ar Frañsizien e 1843. Da neuze e oa ur porzh kenwerzh gant ur c’hreñvlec’h (Fort d’Aumale). Sklaved dieubet a voe kaset di, ha da-heul an dra-se e voe graet "Libreville" eus kêr e 1848. Porzh brasañ Afrika C'hall ar C'heheder e oa etre 1934 ha 1946.
Poblet e oa Libreville gant 578 156 a dud e e miz Genver 2005.

## Liammoù diavaez

* Lec'hienn ofisiel ti-kêr Libreville